Document ID: 32005R1869

32005R1869
L 300/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1869/2005 НА КОМИСИЯТА
от 16 ноември 2005 година
за замяна на приложенията към Регламент (ЕО) № 805/2004 на Европейския парламент и на Съвета за въвеждане на Европейско изпълнително основание при безспорни вземания
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 805/2004 на Европейския парламент и на Съвета за въвеждане на Европейско изпълнително основание при безспорни вземания (1), и по-специално член 31 от него,
след консултация с комитета, създаден по член 32 от Регламент (ЕО) № 805/2004,
като има предвид, че:
(1)
Приложения I-VI към Регламент (ЕО) № 805/2004 съдържат редица стандартни формуляри, които да се използват в контекста на Европейското изпълнително основание при безспорни вземания.
(2)
След присъединяването на нови държави-членки на 1 май 2004 г. приложения I-VI към Регламент (ЕО) № 805/2004 следва да се заменят, така че стандартните формуляри да се адаптират за използване в новите държави-членки.
(3)
Регламент (ЕО) № 805/2004 следва съответно да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Приложения I-VI към Регламент (ЕО) № 805/2004 се заменят със съответните приложения към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 ноември 2005 година.

Labels: 3
11
15